— Ствараючы лабараторыю, мы вырашылі, што на першым месцы тут будзе навуковая творчасць, — гаворыць Міхаіл Ціванаў. — Студэнты могуць прыйсці сюды з любымі ідэямі, нават калі на першы погляд іх рэалізацыя падаецца немагчымай. Хай спрабуюць — гэта не вымагае вялікіх фінансавых укладанняў і ўмяшання ў тэхналагічныя працэсы кампаніі. Зацікаўленасць студэнтаў адпаведнымі распрацоўкамі, уцягванне іх у інавацыйныя працэсы прынясе несумненны плён. Дарэчы, самым актыўным студэнтам кампанія “Ізавак” будзе аказваць грантавую падтрымку.